Document ID: 32014R1012

A TANÁCS 1012/2014/EU RENDELETE
(2014. szeptember 25.)
az Európai Közösség és a Kazah Köztársaság között az egyes acéltermékek kereskedelméről szóló 1340/2008/EK rendeletnek Horvátország Európai Unióhoz történő csatlakozása miatti kiigazításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
tekintettel Horvátország csatlakozási okmányára és különösen annak 50. cikkére,
tekintettel az Európai Bizottság javaslatára,
mivel:
(1)
Horvátország csatlakozási okmányának 50. cikke értelmében, amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és a csatlakozási okmány vagy annak mellékletei a szükséges kiigazításokról nem rendelkeznek, a Tanács fogadja el a szükséges jogi aktusokat, ha az eredeti jogi aktust nem a Bizottság fogadta el.
(2)
Az 1340/2008/EK tanácsi rendeletet (1) Horvátország csatlakozása előtt fogadták el és a csatlakozás ténye miatt kiigazításra szorul, ezt a kiigazítást pedig sem Horvátország csatlakozási okmánya, sem annak mellékletei nem írják elő.
(3)
Ezért indokolt Horvátországnak a „HR” azonosítóval való kiegészítése, mely két betű az egyes exportengedélyekhez vagy azokkal egyenértékű dokumentumokhoz kapcsolódó szabványosított sorozatszámban a tervezett rendeltetési tagállamot jelöli, valamint az 1340/2008/EK rendelet végrehajtásáért felelős illetékes nemzeti hatóságok listájának a horvát nemzeti hatóság nevével és elérhetőségével történő kiegészítése.
(4)
Annak érdekében, hogy az acéltermékeknek az 1340/2008/EK rendelet szerinti kereskedelmét mindez ne befolyásolja, szükség van e rendelet visszamenőleges hatályú alkalmazására.
(5)
Ezért az 1340/2008/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
Az 1340/2008/EK rendelet a következőképpen módosul:
1.
A 9. cikk (6) bekezdése helyébe a következő szöveg lép:
„(6) E sorozatszám a következő elemekből áll:
-
az exportáló országot jelölő két betű:
KZ = Kazah Köztársaság,
-
a tervezett rendeltetési tagállamot jelölő két betű:
-
BE = Belgium
-
BG = Bulgária
-
CZ = Cseh Köztársaság
-
DK = Dánia
-
DE = Németország
-
EE = Észtország
-
IE = Írország
-
GR = Görögország
-
ES = Spanyolország
-
FR = Franciaország
-
HR = Horvátország
-
IT = Olaszország
-
CY = Ciprus
-
LV = Lettország
-
LT = Litvánia
-
LU = Luxemburg
-
HU = Magyarország
-
MT = Málta
-
NL = Hollandia
-
AT = Ausztria
-
PL = Lengyelország
-
PT = Portugália
-
RO = Románia
-
SI = Szlovénia
-
SK = Szlovákia
-
FI = Finnország
-
SE = Svédország
-
GB = Egyesült Királyság,
-
egy egyjegyű szám, amely a kontingensévet jelöli a szóban forgó év utolsó számjegyével, pl.: 2009 esetében »9«,
-
egy kétjegyű szám, amely az exportáló ország kiállító hatóságát azonosítja,
-
egy 00 001-től 99 999-ig folyamatosan terjedő, ötszámjegyű szám, amely a rendeltetés egyedi tagállamát határozza meg.”
2.
Az 1340/2008/EK rendelet IV. mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2013. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. szeptember 25-én.

Labels: 18
3
15
1